**O D G O V O R**

надополнително пратеничко прашање од пратеникот Сулејман Рушити, поставено на 77-та седница на Собранието на Република Македонија,

одржана на 05 ноември 2009 година

 Во рамките на севкупните планови на реформата на Армијата на Република Македонија утврдени во Стратегискиот одбрамбен преглед, Владата на Република Македонија 10.06.2005 година го донесе Проект - планот на недвижниот имот предвиден за конверзија од Министерството за одбрана, а како составен дел на овој Проект - план, го усвои и Динамичниот план за конверзија на недвижен имот од министерството за одбрана односно од Армијата на Република Македонија со кој се предлага децентрализација на имот на единиците на локалната власт.

 Во овие документи точно и прецизно е утврдено кои касарни и во кои делови на Република Македонија треба да останат во функција, така што дивестирањето на недвижниот имот се врши единствено според усвоениот Проект-план и Динамичниот план за конверзија на недвижниот имот. Касарната во Тетово не е предвидена за дивестирање.

 За земјиштата, делови од касарните на кои нема изградено објекти и кои не се во функција на потребите на Армијата на Република Македонија, вклучувајки ја и касарната во Тетово, Министерството за одбрана ја разгледува можноста за остапување и нивно евентуално ставање во функција на локалната самоуправа.

 По завршувањето на постапката за анализа на потребите, ќе се прецизира просторот кој не е суштински за Министерството за одбрана односно Армијата на Република Македонија, а кој простор-земјиште, би можел да се стави во функција на други корисници. Целокупната постапка ќе се реализира согласно Одлуката на Владата на Република Македонија.